SAWAD พุ่งกระฉูดเกือบ 7% โบรกฯอัพเป้าใหม่ 75 บาท! ชี้กำไร Q3 แตะ 700 ลบ.
SAWAD พุ่งกระฉูดเกือบ 7% โบรกฯชี้กำไร Q3 แตะ 700 ลบ. อัพเป้าใหม่ 75 บาท! ล่าสุด ณ เวลา 16.15 น. ราคาอยู่ที่ 65 บาท บวก 4 บาท หรือ 6.56% สูงสุดที่ 65.75 บาท ต่ำสุดที่ 61.25 บาท มูลค่าซื้อขายที่ 1.08 พันล้านบาท
11 ต.ค. 2560

ผู้สื่อข่าวรายงานว่า ราคาหุ้นบริษัท ศรีสวัสดิ์ คอร์ปอเรชั่น จำกัด (มหาชน) หรือ SAWAD ณ เวลา 16.15 น. ราคาอยู่ที่ 65 บาท บวก 4 บาท หรือ 6.56% สูงสุดที่ 65.75 บาท ต่ำสุดที่ 61.25 บาท มูลค่าซื้อขายที่ 1.08 พันล้านบาท ขณะที่ดัชนีตลาดหุ้นไทยโดยรวมบวก 0.42%

โดยนักวิเคราะห์ บล.บัวหลวง ระบุในบทวิเคราะห์ฯแนะ “ซื้อ” หุ้น SAWAD คาดกำไรไตรมาส 3/60 ที่ 700 ล้านบาท (ขึ้น 29% จากช่วงเดียวกันเมื่อปีก่อน และ 11% จากไตรมาสก่อน) หนุนโดยสินเชื่อที่เติบโตไปแล้ว 24% จากต้นปีจนถึงปัจจุบัน ซึ่งใกล้กับประมาณการทั้งปีที่ 32% ดังนั้นปรับประมาณการการเติบโตของสินเชื่อขึ้นเป็น 37% ในปีนี้ และ 28% ในปีหน้า ส่งผลให้ประมาณการกำไรปรับขึ้นเป็น 2.8 และ 3.5 พันล้านบาท
นอกจากนี้ยังมี Upside จากการบริหาร NPA ที่ซื้อมาก่อนหน้านี้ในราคาที่ได้ส่วนลดสูง และ โอกาสในการปรับเพิ่ม D/E ratio จาก 4 เท่าในปัจจุบัน ไปได้ถึง 10 เท่า จากการซื้อ BFIT พร้อมปรับราคาเป้าหมายขึ้นเป็น 75 บาท
 